**Ministru kabineta noteikuma projekta**

### **“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**””**

### **sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – noteikumu projekts) mērķis ir papildināt regulējumu attiecībā uz izglītības īstenošanu ģimenē 2021./2022.mācību gadā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | Izglītības un zinātnes ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360) 40.25 apakšpunktā ir noteikts, ka, organizējot pamatizglītības programmas daļā paredzēto mācību satura apguvi ģimenē atbilstoši Ministru kabineta 2015. gada 13. oktobra noteikumu Nr. 591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” (turpmāk – noteikumi Nr. 591) 22. punktam, tajā ietverto regulējumu attiecina arī uz 7. un 8. klases izglītojamiem, kā arī nepiemēro minēto noteikumu 22.1. apakšpunktā noteikto prasību iesniegt ārsta izziņu vai psihologa atzinumu.1. Noteikumu projekts paredz izteikt noteikumu Nr.360 40.25 1.apakšpunktu jaunā redakcijā, ievērojot šādus apsvērumus:1) ņemot vērā to, ka arī 9.klasē tiek turpināta obligātās pamatizglītības ieguve, arī attiecībā uz 9.klases izglītojamiem Covid-19 infekcijas izplatības apstākļos ir nepieciešams pieļaut izglītības ieguvi ģimenē, kā tas šobrīd noteikumu Nr.360 40.25 1.apakšpunktā tiek paredzēts arī attiecībā uz 7. un 8.klašu izglītojamiem (ārpus Covid-19 infekcijas izplatības apstākļiem izglītību ģimenē ir tiesīgi apgūt 1.-6.klašu izglītojamie);2) no noteikumu Nr. 591 22. punkta izriet, ka izglītību ģimenē attiecībā uz speciālās izglītības programmu apguvi ir iespējams īstenot tikai tiem izglītojamiem, kuri speciālās izglītības programmu apgūst iekļaujoši, vispārējās izglītības iestādes vispārējās izglītības klasē. Ir nepieciešams paredzēt, ka arī visu speciālās pamatizglītības programmu izglītojamie ir tiesīgi izglītību iegūt ģimenē Covid-19 infekcijas izplatības apstākļos, vienlīdzīgi tam, kā tas ir noteikts arī vispārizglītojošo pamatizglītības programmu izglītojamiem.Vēršam uzmanību, ka izglītība ģimenē nav attālinātās mācības, bet tā ir atsevišķa izglītības ieguves forma, kas pastāvējusi arī pirms Covid-19 apstākļiem, un šādos gadījumos par izglītības ieguvi atbildīgi ir izglītojamā vecāki. Šādā gadījumā atbalsts, kas izglītojamam ir nepieciešams izglītības procesā, tiek sniegts ģimenē.2. 2021.gada 10. augustā tika pieņemti un 1.septembrī stāsies spēkā grozījumi Ministru kabineta 2016.gada 5.jūlija noteikumos Nr.447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – noteikumi Nr. 447), to 7.7.1 apakšpunktā paredzot, ka, īstenojot izglītību ģimenē, pamatizglītības pirmā posma (t.i. 1.-6.klases) izglītības programmas daļā paredzēto mācību saturu apgūst ģimenē, piemēro koeficientu 0,1 (izņemot speciālo pamatizglītību). Ņemot vērā to, ka noteikumu Nr. 360 40.25 1. apakšpunkts paredzēs, ka 2021./2022. mācību gadā izglītība ģimenē var tikt īstenota arī 7.-9. klašu izglītojamiem, noteikumos Nr.360 nepieciešams norādīt, ka arī 7.-9.klašu izglītojamo skaitam, kuri mācās ģimenē, piemēro koeficientu 0,1, kas norādīts noteikumu Nr. 447 7.7.1 apakšpunktā. Attiecībā uz speciālās pamatizglītības programmām noteikumi Nr. 447 šāda koeficienta piemērošanu neparedz.Ņemot vērā to, ka nav paredzams, kāds izglītojamo skaits 2021./2022.mācību gadā izglītību iegūs ģimenē, nav iespējams veikt aprēķinus par noteikumu projekta ietekmi uz valsts un pašvaldību budžetiem.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Noteikumu projekts tiešā veidā attiecas uz izglītības un zinātnes politiku un veselības politiku. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz sabiedrība kopumā, tostarp uz izglītojamiem, kuri izglītību iegūst ģimenē, viņu likumiskajiem pārstāvjiem un izglītības iestādēm, izglītības iestāžu dibinātājiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Noteikumu projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Saistītie tiesību aktu projekti | Noteikumu projekts šo jomu neskar. |
| 2. | Atbildīgā institūcija | Noteikumu projekts šo jomu neskar. |
| 3. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Ņemot vērā to, ka noteikumu projekts tiek virzīts steidzamības kārtībā, sabiedrības iesaiste noteikumu projekta izstrādē netika organizēta. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības iestādes, izglītojamie, kuri izglītību iegūst ģimenē, viņu likumiskie pārstāvji un izglītības iestādes, izglītības iestāžu dibinātāji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta izpilde notiks esošo pārvaldes funkciju ietvaros. Noteikumu projekts neparedz jaunu institūciju izveidi, esošo likvidēšanu vai reorganizāciju.  |
| 3. | Cita informācija | Nav. |

Izglītības un zinātnes ministre A.Muižniece

Vizē:

Valsts sekretāra vietniece –

Struktūrfondu departamenta direktore,

valsts sekretāra pienākumu izpildītāja S. Šmīdlere

Rudzīte, 67047807

ance.rudzite@izm.gov.lv